
ABERGELE. 


OR ddedwydd yw y rhai trwy ffydd 
Sy'n myn'd o blith y byw; 
Eu henwau'n perarogli sydd, 
A'u hân, mor dawel yw ! 


Ar ol eu holl flinderau dwys, 
Gorphwyso maent mewn hedd, 

Yn mhell o swn y byd a'i bwys, 
Heb boen, yn llwch y bedd. 


Llais un gorthrymydd byth ni ddaw 
I'w deffro ìi wylaw mwy, 

Na phrofedigaeth lem, na chroes— 
Un loes ni theimlant hwy. 


SANDON. 
(Cyfieithiad Mr, T, David o Emyn Newman); 
OLEUNI'R D Byd, trwy'r tywyll anial le, 


O, arwain fì; 
Mae'r nos yn ddu, a minau'n mhell o dre 
O, arwain íì; 
Cyfeiria'm traed—nid wyf yn gofyn am 
Olygfa bell, digonedd im' un cam. 


Fel arall bum yn hir—ni cheisiwn fawr 
Darweiniad Di; 

Fy ffordd fy hun ddewiswn, ond yn awr 
D'arweiniad Di; 

Dydd rhwysg fwynhawn, ac er rhyw ofnus hynt, 

Balch oedd fy mryd ; na chofia'r dyddiau gynt. 


Gan i Ti'm dwyn mor bell, gwn dygi fi 
Dros rhiw a rhos, 

Dros gors a chreigle, a rhyferthwy'r lli', 
Nes ffy y nos; 

A. chyda'r wawr daw gwenau nefol fryd, 

Rhai gerais gynt, ond gollais am ryw hyd. 








Y llwybr cul a gerwin deithiaist ti, 
F? Arweinydd cu, 
Mewn mabaidd ffydd ei deithio gad i mi, 
Tua'm cartref fry; 
I orphwys byth oddiwrth flinderau'r daith, 
Yn ngoleu clir y tragwyddoldeb maith. 


3. MOAB. 


A" lân Iorddonen ddofn, 
'Rwy'n oedi'n nychlyd, 
Mewn blys myn'd trwy, ac ofn 
Ei stormydd enbyd : 
O! na b'ai modd i mi 
Ysgoi ei hymchwydd hi, 
A hedfan uwch ei lli? 
T'r Ganaan hyfryd. 


Wrth gofio grym y dwr, 
A'i thonog genlli', 
A'r mynych rymus wr 
A suddodd ynddi, 
Mae braw ar í'enaid gwan 
Mai boddi fydd fy rhan, 
Cyn cyrhaedd tawel lan 
Bro y goleuni. 


Ond pan y gwelwyf draw 
Ar fynydd Seion, 

Yn iach, heb boen na braw, 
Fy hen gyfeillion, 

Paham yr ofnaf mwy ? 

Y Duw a'u daliodd hwy 

' A'm dyga innau drwy 

Ei dyfroedd dyfnion. 


â Y NEFOEDD. 


AP ol gofidiau dyrys daith, 
A. gorthrymderau filoedd, 
Hyfrydol falm o nefol ryw 


I'r wan, flinedig, fynwes yw “ 
Oawn orphwys yn y nefoedd. 





Mor felus meddwl ambell-awr, 
Yn nghanol blin dymhestloedd, 

Os gwyntoedd geirwon geir o hyd 

Tra'n hwylio tonog fôr y byd 
Mae'n dawel yn y nefoedd. 


Er loesau chwerwon anial fyd, 
A llid gelynion luoedd, 

O fewn y byd tu draw i'r bedd, 

Mewn annherfynol fôr o hedd, 
Cawn nofio yn y nefoedd. 


Cyfeillion ini heddyw sydd 
O fewn y fro yn lluoedd, 

Heb deimlo yno unrhyw loes, 

Na, gofid blin, nachur, na chroes, 
Yn canu yn y nefoedd. 


Er rhodio dyffryn galar prudd, 
Ac wylo maith flynyddoedd, 
Fin Duw a sych ein dagrau'n lân, 
Fin galarnadau droir yn gân 

Heb ddarfod, yn y nefoedd. 


Hiraethu mae fy nghalon drist 


Am wel'd y teg ardaloedd ; 
Fy Nuw, fy Iesu, O fy Nhad! 
A. gaf fi dd'od i'r hyfryd wlad, 

I'th foli yn y nefoedd! 


BETHEL, neu OLD DERBY. 


O FRYNIAU Caersalem ceir gweled 
Holl daith yr anialwch.i gyd; - 

Pryd hyn y daw troion yr yrfa 
Yn felus i lanw ein bryd; 

Cawn edrych ar stormydd, ac ofnau, 
Ac angau dychrynllyd, a'r bedd, 

A ninnau'n ddiangol o'u cyrhaedd, 
Yn nofio mewn cariad a hedd. 

